Brandon Montour

Brandon Montour (s. 11. huhtikuuta 1994 Ohsweken, Ontario, Kanada) on kanadalainen jääkiekkoilija, joka edustaa NHL-joukkue Florida Panthersia. Hän on Anaheim Ducksin toisen kierroksen varaus vuodelta 2014. Pelipaikaltaan Montour on puolustaja.

Ura 
Montour varattiin vuonna 2013 USHL-joukkue Waterloo Black Hawksiin. Hän liittyi joukkueeseen kaudeksi 2013–2014. Tulokaskaudellaan hän pelasi 60 ottelua, joissa teki tehot 14+48=62. Pudotuspelien 12 ottelussa hän teki kuusi maalia sekä kymmenen syöttöpistettä. Hän oli USHL:n eniten syöttö- ja tehopisteitä tehnyt puolustaja. Hänet myös valittiin kauden parhaaksi kenttäpelaajaksi. Kauden 2014–2015 Montour aloitti Black Hawksissa pelaten 17 ottelua ennen siirtymistään kesken kauden yliopistosarja NCAA:han, jossa hän pelasi 21 ottelua.

Maaliskuussa 2015 Montour teki kolmivuotisen tulokassopimuksen hänet toisella kierroksella varanneen Anaheim Ducksin kanssa. Loppukauden 2014–2015 hän pelasi Ducksin AHL-farmijoukkue Norfolk Admiralsissa. 14 pelaamassaan ottelussa Montour teki yhden maalin sekä yhdeksän syöttöpistettä.

Ensimmäisen kokonaisen ammattilaiskautensa, 2015–2016, Montour pelasi Ducksin uudessa farmijoukkueessa San Diego Gullsissa, jota hän edusti 68 runkosarjaottelussa. Niissä hän teki 57 tehopistettä. Yhdeksässä pudotuspeliottelussa hänelle kertyi viisi syöttöpistettä. Kauden päätteeksi hänet valittiin AHL:n ensimmäiseen tähdistökentälliseen, jonka lisäksi hän oli eniten syöttöpisteitä kerännyt puolustaja sekä marraskuun kuukauden tulokas.

Montour lähetettiin harjoitusleirin jälkeen Gullsiin, jossa hän aloitti kauden . Hän ehti pelata 25 ottelua ennen kuin hänet nostettiin ensimmäistä kertaa NHL-kokoonpanoon. Montour vakiinnutti paikkansa Ducksin kokoonpanossa kaudella . Kaudella  Ducks kauppasi Montourin Buffalo Sabresiin vaihdossa Brendan Guhleen Lokakuussa 2020 Montour teki Sabresin kanssa yksivuotisen ja 3,85 miljoonan dollarin arvoisen jatkosopimuksen. Huhtikuussa 2021 Sabres kauppasi Montourin Florida Panthersiin vaihdossa kolmannen kierroksen varausvuoroon vuoden 2021 varaustilaisuudessa.

Heinäkuussa 2021 Montour solmi kolmen vuoden ja arvoltaan 10,5 miljoonan dollarin jatkosopimuksen.

Tilastot

Lähteet

Viitteet 

Kanadalaiset jääkiekkoilijat
Florida Panthersin pelaajat
Anaheim Ducksin varaamat pelaajat
Vuonna 1994 syntyneet
Elävät henkilöt